
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0828),
–	ņemot vērā Līguma par Eiropas Savienības darbību 294. panta 2. punktu un 194. panta 2. punktu un 207. pantu, saskaņā ar kuriem Komisija tam ir iesniegusi priekšlikumu (C10‑0123/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā pamatotos atzinumus, kurus saskaņā ar Protokolu Nr. 2 par subsidiaritātes principa un proporcionalitātes principa piemērošanu iesniedzis Ungārijas parlaments un Slovākijas Nacionālā padome un kuros norādīts, ka leģislatīvā akta projekts neatbilst subsidiaritātes principam,
–	ņemot vērā Eiropas Ekonomikas un sociālo lietu komitejas 2025. gada 18. septembra atzinumu[footnoteRef:1], [1:  	Oficiālajā Vēstnesī vēl nav publicēts.] 

–	pēc apspriešanās ar Reģionu komiteju,
–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 75. panta 4. punktu, un Padomes pārstāvja 2025. gada 10. decembra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60. pantu,
–	ņemot vērā Iekšējā tirgus un patērētāju aizsardzības komitejas atzinumu,
–	ņemot vērā Starptautiskās tirdzniecības komitejas un Rūpniecības, pētniecības un enerģētikas komitejas kopīgās sanāksmes saskaņā ar Reglamenta 59. pantu,
–	ņemot vērā Starptautiskās tirdzniecības komitejas un Rūpniecības, pētniecības un enerģētikas komitejas ziņojumu (A10-0195/2025),
1.	pieņem pirmajā lasījumā turpmāk izklāstīto nostāju;
2.	pieņem zināšanai Komisijas paziņojumu, kas pievienots šai rezolūcijai un kas kopā ar galīgo leģislatīvo aktu tiks publicēts Eiropas Savienības Oficiālā Vēstneša L sērijas izdevumā;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
4.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

P10_TC1-COD(2025)0180
Eiropas Parlamenta nostāja, pieņemta pirmajā lasījumā 2025. gada 17. decembrī, lai pieņemtu Eiropas Parlamenta un Padomes Regulu (ES) 2026/... par Krievijas dabasgāzes importa pakāpenisku izbeigšanu un gatavošanos Krievijas naftas importa pakāpeniskai izbeigšanai, potenciālo energoatkarību uzraudzības uzlabošanu un ar ko groza Regulu (ES) 2017/1938
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2026/261.)



NORMATĪVĀS REZOLŪCIJAS PIELIKUMS
Eiropas Komisijas paziņojums par turpmāko rīcību attiecībā uz Krievijas naftu
Lai nepieļautu būtiskus drošības riskus un energoatkarību, ko rada pastāvīga energoresursu iegāde no Krievijas Federācijas, Eiropas Komisija joprojām apņemas nodrošināt, ka saskaņā ar Versaļas deklarāciju līdz 2027. gada beigām pakāpeniski tiek pārtraukts viss atlikušais naftas imports no Krievijas Federācijas.
Komisija plāno 2026. gada sākumā iesniegt tiesību akta priekšlikumu, lai pēc iespējas drīzāk, bet ne vēlāk kā līdz 2027. gada beigām aizliegtu naftas importu no Krievijas Federācijas. 
Komisija rūpīgi izvērtēs naftas importa paātrinātas pārtraukšanas iespējamo ietekmi uz piegādes drošību, ekonomiku un konkurētspēju visvairāk skartajās dalībvalstīs.
Komisija solidaritātes garā aktīvi sadarbosies ar tieši skartajām un citām dalībvalstīm, lai noteiktu piemērotus pasākumus un līdz minimumam samazinātu novērtējumā konstatētos iespējamos riskus, tādējādi atvieglojot piekļuvi alternatīviem piegādes avotiem.

